Ihi deg tezwert tamatut nemmeslay-d ɣef tutlayt s waddaden-is yemgaraden, tutlayt tayemmat, tis snat, taberranit syin akkin ɣef tutlayt tamaziɣt d wassaɣ-is ɣer uselmed, nefka-d tamukrist, d turdiwin i nwala zemrent ad ilint d igemmaḍ n tezrawt-nteɣ, ma d ixef amezwaru yewwi-d ɣef tarrayt n tdiwennit d usikked i nessemres deg ugmar n tririyin i wumi nexdem tazrawt deg yixef wis sin n tazut and deg-s nessaweḍ s igemmaḍ-a ilmend n tikkest i nefren; afmiḍi n yiselmaden yesselmaden tamaziɣt deg tuddar 83.33% yugar afmiḍi n wid yesselmaden deg temdint 71.43%. S tezrwat-agi nessaweḍ nufa-d yella usekcem n tutlayin tiyaḍ deg uselmed n tmaziɣt anda id-nufa yella-d usekcem ttutlayt n tefransist deg temnaḍin n Leqbayel, iselmaden s uɣefmiḍi n 60%, tiselmadin s uɣefmiḍi n 20%, asekcem n tutlayt n taɛrabt nufa-d iselmaden di tuddar ur ttssemrasen ara maca tiselmadin ssemrasent-tt s uɣefmiḍi n 50%, ma di temdint iselmaden ssemrasen-tt s uɣefmiḍi n 100% ma d tiselmadin s uɣefmiḍi n 100%.